Katharine Hepburn

{{Näyttelijä
 | nimi               = Katharine Hepburn
 | kuva               = Katharine Hepburn publicity photograph.jpg
 | kuvankoko          = 250px
 | kuvateksti         = Katharine Hepburn vuonna 1941.
 | syntymäaika        = 
 | syntymäpaikka      = Hartford, Connecticut, Yhdysvallat
 | aktiivisena        = 1926–1995
 | kuolinaika         = 
 | kuolinpaikka       = Old Saybrook, Connecticut, Yhdysvallat
 | oikea nimi         = Katharine Houghton Hepburn
 | muut nimet         = 
 | ammatti            = näyttelijä
 | puoliso            = Ludlow Ogden Smith (1928–1934)
 | avopuoliso         = 
 | allekirjoitus      = 
 | kotisivu           = 
 | merkittävät roolit = 
 | imdb               = 0000031
 | elonet             = 224634
 | amg                = 31873
 | tietokanta-os      = 
 | tietok-nimi        = Svensk Filmdatabas
 | palkinnot          = 
 | ehdokkuudet        = {{Lista|
 Parhaan naispääosan Oscar
 1936 19-vuotiaana
 1941 Skandaalihäät
 1943 Tie miehen sydämeen
 1952 Afrikan kuningatar
 1956 Kesäinen romanssi
 1957 Sateentekijä
 1960 Äkkiä viime kesänä
 1963 Pitkän päivän matka yöhön
 Emmy
 Rakkautta raunioilla
}}
}}Katharine Houghton Hepburn ' () oli yhdysvaltalainen elokuvanäyttelijä. Häntä kutsuttiin lempinimellä First Lady of Cinema, elokuvan ensimmäinen nainen. Hepburn oli yli 60 vuotta jatkuneella urallaan 12 kertaa Oscar-ehdokkaana (naisnäyttelijöistä vain Meryl Streep on ollut useammin) ja sai palkinnon neljä kertaa, useammin kuin kukaan toinen näyttelijä. 

Hepburn tuli tunnetuksi etenkin lukuisista elokuvistaan Cary Grantin ja Spencer Tracyn kanssa. 

American Film Institute valitsi hänet vuonna 1999 vuosisadan merkittävimmäksi naisnäyttelijäksi. Hepburn kirjoitti omaelämäkerran nimeltä Minä.

Katharine Hepburn ei ollut sukua toiselle samaan aikaan tunnetulle näyttelijälle Audrey Hepburnille.

 Ura 

Hepburn aloitti uransa teatterissa vuonna 1928. Broadway-näytelmässä The Warrior’s Husband (1932) tulleen menestyksen jälkeen hänet kutsuttiin Hollywoodiin. Urheilullinen Hepburn ei ollut perinteistä Hollywoodin tähtityyppiä. Hänen kolme ensimmäistä elokuvaansa menestyivät kuitenkin hyvin, ja kolmannesta, Viattomuuden kukka (1933), hän sai Oscarin. Paluu Broadwaylle ei sujunut hyvin, ja ura koki alamäen vuoteen 1940 asti. 

Broadway-komedian Skandaalihäät filmatisoinnista alkoi uusi nousu, ja siitä lähtien Hepburn oli enemmän elokuva- kuin teatterinäyttelijä. Hän sai kolme muuta Oscaria, elokuvista Arvaa kuka tulee päivälliselle (1967), Leijona talvella (1968) ja Kultalampi (1981). 

Hepburn näytteli muissakin klassikkoelokuvissa, kuten Hätä ei lue lakia (1939), Skandaalihäät (1940), Afrikan kuningatar (1951) ja Äkkiä viime kesänä (1959). 

Hepburn esiintyi ensimmäisen kerran televisioelokuvassa vuonna 1976 yhdessä Laurence Olivierin kanssa. Elokuvan nimi oli Rakkautta raunioilla (Love Among the Ruins) ja Hepburn sai siitä Emmy-palkinnon.

Hepburn näytteli viimeisen kerran vuonna 1994 elokuvassa Kutsuvat sitä rakkaudeksi (Love Affair).

 Yksityiselämä 

Lapsuus ja nuoruus

Katharine Hepburnin vanhemmat olivat suffragetti Katharine Martha Houghton (1878–1951) ja urologi Thomas Norval Hepburn (1879–1962). Katharine oli perheen toiseksi vanhin lapsi. Hänellä oli viisi sisarusta: Thomas ”Tom” Houghton Hepburn (1905–1921), Richard Houghton Hepburn (1911–2000), Robert Houghton Hepburn (1913–2007), Marion Houghton Hepburn Grant (1918–1986) ja Margaret Houghton Hepburn Perry (1920–2006).

Hepburnin isä kannusti lapsiaan, erityisesti tyttöjä, uimaan, ratsastamaan, golfaamaan ja pelaamaan tennistä ja Katharine menestyikin kaikissa näissä lajeissa. Kaunoluistelussa hän voitti pronssia Madison Square Gardenin luistelukerhossa. Golfissa hän ylsi aina semifinaaliin Connecticutin Young Women’s Golf Championship -kisoissa. Erityisesti hän nautti kuitenkin uimisesta ja pulahti usein kotinsa edustalla olevaan kylmään veteen vielä kahdeksankymppisenäkin.

Onnellinen lapsuus koki kovan kolauksen, kun 3. huhtikuuta 1921 Hepburn löysi rakkaan isoveljensä Tomin hirttäytyneenä ullakolta. Tämä oli kuollessaan vain 15-vuotias. Perhe ei myöntänyt itsemurhan mahdollisuutta, sillä he pitivät Tomia onnellisena poikana, jolla ei ollut mitään syytä itsemurhaan. Sen sijaan he väittivät, että kyseessä oli eräästä näytelmästä peräisin oleva temppu, joka oli epäonnistunut. Hepburn oli täysin murtunut ja vajosi masennukseen. Hän vetäytyi muiden lasten läheisyydestä ja hänellä oli tämän jälkeen enimmäkseen kotiopettaja. Useiden vuosien ajan hän käytti Tomin syntymäaikaa omanaan. Vasta omaelämäkerrassaan hän paljasti oikean syntymäaikansa.

Hepburn kävi koulua Oxford Schoolissa (nykyään Kingswood-Oxford School) West Hartfordissa, Connecticutissa. Sieltä hän siirtyi Bryn Mawr Collegeen. Hepburn erotettiin määräajaksi opinahjostaan kotiintuloajan rikkomisen ja tupakoinnin takia. Vuosia myöhemmin hän myös paljasti, että kävi pimeän tultua naku-uinnilla opiskelupaikan suihkulähteessä. Hepburn suoritti historian ja filosofian tutkinnon vuonna 1928. Samana vuonna oli hänen ensiesiintymisensä Broadwaylla, Night Hostess -näytelmässä. Hepburn löysi tiensä teatteriin, ja hän oli tehnyt päätöksen tulla näyttelijäksi. Hänen teatteriuransa alku oli ohdakkeinen eikä ollut ottaa tuulta alleen. Saavutettuaan lopulta läpimurtonsa The Warrior’s Husband-näytelmässä, agentti Leland Hayward löysi hänet ja pyysi mukaansa Hollywoodiin näyttelemään Erokirja-elokuvan naispääosan.

Aikuisikä

Valmistujaisvuonna tapahtui muitakin merkittäviä asioita Hepburnin elämässä. Hän meni naimisiin Bryn Mawrissa tapaamansa liikemies Ludlow (”Luddy”) Odgen Smithin kanssa. Avioliitto oli myrskyisä, ja he asuivat yhä vähemmän aikaa yhdessä, kun Hepburn matkusti työnsä perässä. He erosivat Meksikossa 1934. Ludlow pelkäsi, että meksikolainen avioero ei olisi laillinen, joten hän hankki toisen avioeron Yhdysvalloissa 1942. Muutaman päivän kuluttua tästä hän meni uudestaan naimisiin toisen naisen kanssa. Hepburn ilmaisi toistuvasti kiitollisuutensa Ludlowin rahallisesta ja henkisestä tuesta uransa alkuvaiheessa. Ludlow pysyi Hepburnin ja tämän perheen elinikäisenä ystävänä. Hepburn päätti, ettei enää mene naimisiin, ja pysyi päätöksessään. Hänellä oli kuitenkin monikymmenvuotinen suhde naimisissa olevaan Spencer Tracyyn tämän kuolemaan vuonna 1967 asti.

21. syyskuuta 1938 Hepburn oli kotonaan Old Saybrookissa Connecticutissa, kun hurrikaani iski heidän taloonsa ja tuhosi sen. Hepburnin onnistui paeta täpärästi ennen kuin talo suistui alas kallioilta. Omaelämäkerrassaan Minä hän kertoo menettäneensä 95 % tavaroistaan hurrikaanissa, mukaan lukien Viattomuuden kukka -elokuvasta (Morning Glory) saamansa Oscar-patsaan, joka myöhemmin löydettiin vahingoittumattomana.

Hepburn oli ateisti.The religion of Katharine Hepburn, actress

Hepburn ja Tracy

Hepburn näytteli ensimmäistä kertaa Spencer Tracyn kanssa vuonna 1942 George Stevensin ohjaamassa elokuvassa Tie miehen sydämeen (Woman of the Year). Näyttelijöiden kemiat kohtasivat myös valkokankaan takana, ja heidän välilleen syntyi vuosikymmeniä kestänyt romanssi. Tracy oli mennyt naimisiin Louise Treadwellin kanssa vuonna 1923, mutta katolilaisuuteensa vedoten hän ei koskaan eronnut vaimostaan. 
Hepburn ja Tracy kätkivät suhteensa suurelta yleisöltä, eivätkä ikinä asuneet yhdessä lukuun ottamatta Tracyn elämän viimeisiä vuosia. Myös silloin he pitivät omat asuntonsa.

Useimmat heidän yhteisistä elokuvistaan painottavat pariskuntien kohtaamia ongelmia, kun he yrittävät löytää suhteeseensa oikean voimatasapainon. He esiintyivät yhdessä yhteensä yhdeksässä elokuvassa.

Kuolema

Katharine Hepburn kuoli 96-vuotiaana 29. kesäkuuta 2003 kotonaan Old Saybrookissa, Connecticutissa. Hänet on haudattu Cedar Hillin hautausmaalle Hartfordiin, Connecticutiin. Myös Broadwaylla muistettiin Hepburnin mittavaa teatteriuraa, ja Broadwayn valot himmennettiin tunniksi näyttelijän muistoksi.

A. Scott Berg julkaisi kirjansa Kate Remembered vain 13 päivää Hepburnin kuoleman jälkeen.

Hepburnin toiveiden mukaisesti hänen henkilökohtainen omaisuutensa huutokaupattiin Sothebyn huutokaupassa New Yorkissa 2004. Huutokaupattavana oli Hepburnin vuosien varrella keräämä suuri määrä hänen uraansa liittyvää materiaalia. Lisäksi joukossa oli henkilökohtaisia esineitä, kuten Hepburnin itsensä veistämä rintakuva Spencer Tracystä (sitä käytettiin rekvisiittana Arvaa kuka tulee päivälliselle? -elokuvassa, jossa se on pöydällä, jonka ääressä Sidney Poitier soittaa puhelun) sekä hänen öljyvärimaalauksiaan. Huutokaupasta saadut useat miljoonat dollarit Hepburn oli testamentannut perheelleen ja läheisille ystävilleen.

Kirjalliset julkaisut
 Afrikan kuningatar eli Miten menin Afrikkaan Bogartin, Bacallin ja Hustonin kanssa ja olin tulla hulluksi. (The Making of the African Queen or How I Went to Africa With Bogart, Bacall and Huston and Almost Lost My Mind, 1987.) Helsinki: Tammi, 1988.
 Minä. (Me. Stories of My Life, 1991.) Helsinki: WSOY, 1992.

Filmografia

Elokuvat Vuosi Suomenkielinen nimi Alkuperäinen nimi Rooli 1932  Erokirja  A Bill of Divorcement  Sydney Fairfield 1933  Suuren miehen rakastajatar  Christopher Strong  lady Cynthia Darrington Viattomuuden kukka  Morning Glory  Eva Lovelace Pikku naisia  Little Women  Josephine ”Jo” March 1934  Spitfire  Spitfire  Trigger Hicks Mustalaismorsian  The Little Minister  Barbara ”Babbie” 1935  Olet koko maailmani  Break of Hearts  Constance Dane Roberti 19-vuotiaana  Alice Adams  Alice Adams Veikeä kulkuri  Sylvia Scarlett  Sylvia Scarlett / Sylvester 1936  Maria Stuart  Mary of Scotland  Maria Stuart Kunnian hinta  A Woman Rebels  Pamela ”Pam” Thistlewaite 1937  Laatutyttö  Quality Street  Phoebe Throssel Suuri hetki  Stage Door  Terry Randall 1938  Hätä ei lue lakia  Bringing Up Baby  Susan Vance Vakka kantensa valitsee  Holiday  Linda Seton 1940  Skandaalihäät  The Philadelphia Story  Tracy Lord 1942  Tie miehen sydämeen  Woman of the Year  Tess Harding Pyhä liekki  Keeper of the Flame  Christine Forrest 1943  Sotapesä tähdille  Stage Door Canteen  itsenään (cameo) 1944  Lohikäärmeen satoa  Dragon Seed  Jade Tan 1945  Ilman rakkautta  Without Love  Jamie Rowan 1946  Salattuja tunteita  Undercurrent  Ann Hamilton 1947  Lainehtiva tasanko  The Sea of Grass  Lutie Cameron Brewton Säveltäjän unelma  Song of Love  Clara Wieck Schumann 1948  Ratkaisun edessä  State of the Union  Mary Matthews 1949  Aatamin kylkiluu  Adam’s Rib  Amanda Bonner 1951  Afrikan kuningatar  The African Queen  Rose Sayer 1952  Amor sekaantuu peliin  Pat and Mike  Patricia ”Pat” Pemberton 1955  Kesäinen romanssi  Summertime  Jane Hudson 1956  Rautainen alushame  The Iron Petticoat  Vinka Kovelenko Sateentekijä  The Rainmaker  Lizzie Curry 1957  Täydellinen sihteeri  Desk Set  Bunny Watson 1959  Äkkiä viime kesänä  Suddenly, Last Summer  Violet Venable 1962  Pitkän päivän matka yöhön  Long Day’s Journey Into Night  Mary Tyrone 1967  Arvaa kuka tulee päivälliselle  Guess Who’s Coming to Dinner  Christina Drayton 1968  Leijona talvella  The Lion in Winter  Eleonoora Akvitanialainen 1969  Hupsu kreivitär  The Madwoman of Chaillot  kreivitär Aurelia 1971  Troijan naiset  The Trojan Women  Hecuba 1973  Herkkä tasapaino  A Delicate Balance  Agnes 1975  Rooster Cogburn & Lady  Rooster Cogburn  Eula Goodnight 1978  Ilmapalloseikkailu  Olly Olly Oxen Free  neiti Pudd 1981  Kultalampi  On Golden Pond  Ethel Thayer 1984  Kerrasta poikki  Grace Quigley  Grace Quigley 1994  Kutsuvat sitä rakkaudeksi  Love Affair  Ginny

Lyhytelokuvat Vuosi Suomenkielinen nimi Alkuperäinen nimi Rooli 1941  Women in Defense  kertoja 1946   American Creed  kertoja 1949   Some of the Best  oma itsensäTelevisioelokuvat Vuosi Suomenkielinen nimi Alkuperäinen nimi Rooli 1973  Lasinen eläintarha  The Glass Menagerie  Amanda Wingfield 1975  Rakkautta raunioilla  Love Among the Ruins  Jessica Medlicott 1979  Vilja viheriöi  The Corn Is Green  neiti Lilly Moffat 1986  Mrs. Delafield Wants to Marry  Margaret Delafield 1988  Laura Lansing nukkui täällä  Laura Lansing Slept Here  Laura Lansing 1992   The Man Upstairs  Victoria Brown 1994  Rakkautta, rakkautta vain  This Can’t Be Love  Marion Bennett  One Christmas  Cornelia Beaumont
300px|thumb|right|Katharine Hepburn elokuvassa Afrikan kuningatar

Lähteet

 Aiheesta muualla 

 Katharine Hepburnin muistokirjoitus Helsingin Sanomissa.
 BBC News: Film star Katharine Hepburn dies. 
 Hollywood Reporter (Web archive): Four-time Oscar winner Katharine Hepburn dies. 

 Smith, Zadie: The Divine Mrs H. The Guardian''. 

Luokka:Yhdysvaltalaiset elokuvanäyttelijät
Luokka:Hollywood Walk of Fame
Luokka:Parhaan naispääosan Oscar-palkinnon saajat
Luokka:SAG-palkinnon saajat
Luokka:Vuonna 1907 syntyneet
Luokka:Vuonna 2003 kuolleet
Luokka:Seulonnan keskeiset artikkelit